Diari Oficial de la Generalitat Valenciana


Sumari del DOGV 4240, del 02-05-2002 (2002/4488)

RESOLUCIÓ de 15 d'abril de 2002, del Servici Territorial d'Indústria i Energia, per la qual es convoca l'alçament d'actes prèvies a l'ocupació de determinades finques afectades per l'execució de la línia elèctrica, doble circuit, 132 kV, ST Vilanova.ST Gandia, en el tram comprés entre la ST Vilanova i el suport número 62. Expedient número JUEXPR 2002/2 i 2002/5.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4240

Data del DOGV
:   02-05-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/4488


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 15 d'abril de 2002, del Servici Territorial d'Indústria i Energia, per la qual es convoca l'alçament d'actes prèvies a l'ocupació de determinades finques afectades per l'execució de la línia elèctrica, doble circuit, 132 kV, ST Vilanova'ST Gandia, en el tram comprés entre la ST Vilanova i el suport número 62. Expedient número JUEXPR 2002/2 i 2002/5. [2002/F4488]
  
Mitjançant la Resolució d'aquest Servei Territorial d'Indústria i Energia de la Generalitat Valenciana, de 21 de gener de 2002, ha sigut autoritzada i declarada en concret la utilitat pública de la línia elèctrica, doble circuit, 132 kV, ST Vilanova'ST Gandia, en el tram comprés entre la ST Vilanova i el suport número 62, d'acord amb el que s'ha establit en la Llei 54/1997, de 27 de novembre, del Sector Elèctric. Aquesta declaració d'utilitat pública porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, aquest servei territorial, tot complint el que s'ha disposat en l'article 52 de la Llei d'Expropiació Forçosa de 16 de desembre de 1954, resol:
  
Convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix el mencionat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar, a càrrec seu, dels seus perits i un notari, si ho consideren oportú.
  
L'alçament d'actes tindrà lloc els pròxims dies 20 de maig de 2002, a partir de les 11.00 hores, a l'Ajuntament de Villanueva de Castellón; a partir de les 12.00 hores a l'Ajuntament de Manuel, i a partir de les 16.00 hores a l'Ajuntament de la Pobla Llarga; i el 24 de maig de 2002, a partir de les 09.30 hores, a l'Ajuntament de Simat de la Valldigna.
  
L'ordre d'alçament d'actes es comunicarà a cada interessat mitjançant la corresponent cèdula de citació i la relació de titulars convocats apareixerà al tauler d'edictes dels ajuntaments assenyalats.
  
S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat que s'assenyalen al final d'aquest anunci.
  
En l'expedient d'expropiació, Iberdrola Distribución Eléctrica, SA, assumirà la condició de beneficiària.
  
València, 15 d'abril de 2002.- El director territorial: Alejandro Marín Arcas.